stanford-oval/wikipedia huggingface dataset:
โตเกี๋ยม
เสียชีวิตและการสืบทอด

โตเกี๋ยมได้ล้มป่วยจนถึงแก่กรรมใน ค.ศ. 194 ลูกน้องของเขาอย่างบิต๊กและบิฮองได้เชิญเล่าปี่เข้ารับตำแหน่งเป็นสมุหเทศาภิบาลมณฑลแห่งแคว้นชีจิ๋วคนใหม่ เล่าปี่ได้ปฏิเสธในตอนแรกและได้เสนอที่จะยกตำแหน่งนี้ให้กับอ้วนสุด แต่ขงหยงได้โน้มน้าวให้เขายอมรับตำแหน่งนี้ในที่สุด
ในวรรณกรรมสามก๊ก

ในวรรณกรรมอิงประวัติศาสตร์ในศตวรรษที่ 14 เรื่องสามก๊ก โตเกี๋ยมได้ถูกกล่าวถึงว่าเป็น"ชายที่อบอุ่นและซื่อสัตย์" และการโจมตีโจโก๋ของเตียวคีนั้นถือว่าเป็นการกระทำที่ขัดต่อความต้องการของเขาเอง ต่อมาภายหลังจากนั้นที่เล่าปี่ได้ช่วยเหลือเขาในการขับไล่การรุกรานของโจโฉ โตเกี๋ยมได้เสนอยกตำแหน่งสมุหเทศาภิบาลมณฑลแห่งแคว้นชีจิ๋วให้แก่เล่าปี่ถึงสามครั้งแต่เล่าปี่กลับปฏิเสธทุกครั้ง โดยกล่าวว่าเป็นการกระทำดังกล่าวจะถูกมองว่าไร้เกียรติ ใน ค.ศ. 194 ในขณะที่กำลังจะสิ้นลมหายใจ โตเกี๋ยมได้พยายามเป็นครั้งสุดท้ายเพื่อร้องขอให้เล่าปี่เข้ารับตำแหน่งทันที แต่เล่าปี่ยังคงปฏิเสธคำขอของเขา โตเกี๋ยมได้ถึงแก่กรรมอย่างสงบภายหลังจากนั้นได้ไม่นาน และในที่สุด เล่าปี่ได้ยอมเข้ารับตำแหน่งตามคำสั่งเสียครั้งสุดท้ายของเขา ภายหลังจากประชาชนชาวชีจิ๋วและเหล่าพี่น้องของเขาต่างเชิญให้เขาเข้ารับตำแหน่ง
ปีเตอร์ ชาน

| ปีเตอร์ ชาน |
| --- | --- |
รอบปฐมทัศน์ภาพยนตร์เรื่อง The Warlords ที่เซ็นทรัลเวิร์ล
สารนิเทศภูมิหลัง
เกิด: 28 พฤศจิกายน พ.ศ. 2505 ปีเตอร์ ชาน
คู่สมรส: อู๋ จวินหรู (ไม่ได้จดทะเบียนสมรส)
บุตร: 1 คน
อาชีพ: ผู้กำกับภาพยนตร์
ปีเตอร์ ชาน (อังกฤษ: Peter Chan) ผู้กำกับภาพยนตร์ชาวฮ่องกง-ไทย เจ้าของรางวัลผู้กำกับภาพยนตร์ยอดเยี่ยมจากงานประกาศรางวัลของฮ่องกง และมีผลงานเป็นโปรดิวเซอร์ให้กับภาพยนตร์ไทยมากมาย
ผลงานภาพยนตร์ที่มีชื่อเสียงในระดับนานาชาติ ของ ปีเตอร์ ชาน ได้แก่ Perhaps Love อยากร้องบอกโลกว่ารัก (2005), The Warlords อหังการ์ เจ้าสุริยา (2007) และ Wuxia นักฆ่าเทวดาแขนเดียว (2011) ภาพยนตร์ที่ได้รับการเปิดตัวในเทศกาลภาพยนตร์เมืองคานส์ ประเทศฝรั่งเศส โดยผู้ชมกว่าสองพันคนปรบมือให้กับภาพยนตร์ อีกทั้งภาพยนตร์เรื่องนี้ได้คว้ารางวัลเอเชียนฟิล์มอวอร์ด ครั้งที่ 6 (ถ่ายภาพยอดเยี่ยม, กำกับศิลป์ยอดเยี่ยม และดนตรีประกอบยอดเยี่ยม), รางวัลฮ่องกงฟิล์มอวอร์ด ครั้งที่ 31 (กำกับภาพยอดเยี่ยมและดนตรีประกอบยอดเยี่ยม)
อีกทั้งได้ร่วมเป็นโปรดิวเซอร์ให้กับ ภาพยนตร์โรแมนติกคอมเมดี้ เรื่อง "This Is Not What I Expected เมนูรัก หอมกรุ่นหัวใจ" ในปี 2017
ปีเตอร์ ชาน มีโครงการอีกมากมาย ที่พยายามจะสร้างตลาดให้หนังเอเชียให้ได้ โดยเลือกผู้กำกับภาพยนตร์ที่มีความสามารถของเอเชีย มาร่วมกันสร้างผลงาน
ประวัติ

ปีเตอร์ ชาน  เกิดที่ฮ่องกงของบริเตน เมื่อวันที่ 28 พฤศจิกายน พ.ศ. 2505  มีบิดามารดาเป็นชาวไทย ชื่อ "ชาญ ทองมั่น" และ "อารี ทองมั่น"  บิดาของ ปีเตอร์ ชาน  เป็นอดีตหัวหน้าแผนกโฆษณาของบริษัทหนังยักษ์ใหญ่ของ ชอว์ บราเธอร์ส และเคยสร้างหนังไทยหลายเรื่องเมื่อหลายสิบปีก่อน ปัจจุบันคุณพ่อคุณแม่ของ ปีเตอร์ ชาน อาศัยอยู่ที่สาธร กรุงเทพฯ
เมื่อ ปีเตอร์ ชาน อายุ 11 ขวบ เขาติดตามครอบครัวมาอยู่ที่ประเทศไทย เติบโตในเมืองไทย สามารถพูดภาษาไทยได้คล่องแคล่ว เมื่อเขาอายุ 18 ปี ได้เดินทางไปเรียนสาขาภาพยนตร์ที่สหรัฐอเมริกา ต่อมาเขาได้เข้าสู่วงการภาพยนตร์ฮ่องกง เมื่อได้พบกับ จอห์น วู ผู้กำกับหนังบู๊มือหนึ่งของฮ่องกงที่เดินทางมาถ่ายหนังในเมืองไทย และต้องการล่ามที่พูดได้สามภาษา คือ ไทย จีน และอังกฤษ ปีเตอร์จึงรับงานนั้น เขาเริ่มต้นทำงานในวงการภาพยนตร์ และไม่เดินทางกลับไปเรียนต่อที่สหรัฐอเมริกาอีกเลย
ชีวิตส่วนตัว

ปีเตอร์ ชาน มีภรรยา คือ นักแสดงสาวอารมณ์ดี อู๋ จวินหรู ทั้งคู่มีลูกสาวด้วยกัน 1 คน ชื่อ จิลเลี่ยน ชาน
ผลงาน > ผลงานการดูแลการผลิต

Heroes Shed No Tears (ค.ศ.1983, พ.ศ. 2526)
Tong (1986)
News Attack (1989)
Whampoa Blues (1990)
Curry and Pepper (1990)
Alan And Eric : Between Hello And Goodbye (1991)
The Days Of Being Dumb (1992)
Yesteryou, Yesterme, Yesterday (1993)
He Ain't Heavy, He's My Father (1993)
He's A Woman, She's A Man (1994)
Over The Rainbow, Under The Skirt (1994)
Twenty Something (1994)
Happy Hour (1995)
The Age Of Miracles (1996)
Comrades: Almost a Love Story (1996)
Who's The Woman, Who's The Man (1996)
Twelve Nights (2000)
จัน ดารา (ค.ศ. 2001, พ.ศ. 2544)
The Eye (2002)
Going Home (2002)
Golden Chicken (2002)
The Eye 2 (2004)
Three...Extremes (2004)
The Eye 10 (2005)
The Eye (remake) (2006)
Protégé (2007)
Bodyguards and Assassins (2009)
Mr. & Mrs. Incredible (2011)
Wuxia (2011)
The Guillotines (2012)
ผลงาน > ผลงานกำกับภาพยนตร์

Alan And Eric : Between Hello And Goodbye (1991)
He Ain't Heavy, He's My Father (1993)
Tom, Dick And Hairy (1993)
Trouble, I've Had It All My Days (1994)
The Age Of Miracles (1996)
Comrades, Almost A Love Story (1996)
Who's The Woman, Who's The Man (1996)
อารมณ์ อาถรรพณ์ อาฆาต (Three)เฉพาะตอน Going Home (ค.ศ. 2002)
Project 1:99 (2003)
อยากร้องบอกโลกว่ารัก (Perhaps Love) (ค.ศ. 2005, พ.ศ. 2548)
The Warlords (2007)
Wuxia  (2011)
ปืนเล็กยาวเออาร์-15

ปืนเล็กยาวอย่างเออาร์-15 มีหลายขนาดและมีตัวเลือกมากมายตามแต่ละแหล่งผลิตปืน
ปืนเล็กยาวเออาร์-15 (อังกฤษ: AR-15–style rifle) เป็นปืนเล็กยาวกึ่งอัตโนมัติเบา (lightweight semi-automatic rifle) เป็นต้นแบบหรือส่วนคล้ายของปืนเออาร์-15 โคลต์ ตัวแบบของโคลต์ได้ถอดคุณสมบัติการยิงแบบเลือกได้ (selective fire) ออกจากปืนเออาร์-15 อาร์มาไลท์ ซึ่งเป็นตัวแบบดั้งเดิมของปืนแบบดังกล่าว โดยมีการลดส่วนประกอบแบบเดียวกับปืนเออาร์-10 ที่ออกแบบโดยยูจีน สตอเนอร์ และมีลักษณะเช่นเดียวกับปืนเล็กยาวเอ็ม-16 ที่เป็นยุทธภัณฑ์ทางกองทัพ
ใน ค.ศ. 1959 อาร์มาไลท์ได้ขายสิทธิบัตรและเครื่องหมายทางการค้าให้กับโคลต์ หลังจากที่ทางกองทัพปฏิเสธเนื่องจากอยู่ในช่วงประจำการปืนเล็กยาวเอ็ม-14 เมื่อสิทธิบัตรส่วนใหญ่ของปืนเออาร์-15 โคลต์ หมดอายุใน ค.ศ. 1977 แหล่งผลิตปืนหลายแห่งได้คัดลอกและผลิตปืนภายใต้ชื่อผลิตภัณฑ์อย่างหลากหลาย ในขณะที่สิทธิบัตรหมดอายุ โคลต์ได้ต่อสิทธิ์เครื่องหมายค้าที่มีชื่อว่า เออาร์-15 จึงเป็นผู้ผลิตรายเดียวที่สามารถติดฉลากชื่อปืนบนผลิตภัณฑ์ของตนเองได้
ตั้งแต่ ค.ศ. 1994 ถึง 2004 ได้มีมาตรการระงับการครองครองปืนจู่โจมทุกแบบโดยรัฐบาลกลางสหรัฐ ส่งผลให้มีการจำกัดการครองครองปืนเออาร์-15 โคลต์ และส่วนประกอบผลิตภัณฑ์อย่างอื่นในสหรัฐ และมีผลครอบคลุมถึงปืนเล็กยาวแม้มีคุณสมบัติจู่โจมน้อยก็ตาม ปืนเล็กยาวเออาร์-15 ได้รับสมญานามว่า "ปืนเล็กยาวทางกีฬาแบบใหม่" เมื่อ ค.ศ. 2009 โดยมูลนิธิกีฬายิงปืนแห่งชาติสหรัฐ (NSSF) ซึ่งเป็นสมาคมการค้าปืนที่เป็นที่ยอมรับอย่างรวดเร็วในอุตสาหกรรมขนาดใหญ่ ในช่วงคริสต์ทศวรรษ 2010 ปืนเล็กยาวเออาร์-15 กลายเป็น "ปืนเล็กยาวที่ดีที่สุดและถูกกล่าวร้ายมากที่สุด" ในสหรัฐ จากการรายงานของ เดอะนิวยอร์กไทมส์ ระบุถึง ปืนเล็กยาวเออาร์-15 ได้รับการกล่าวร้ายมากที่สุดเป็นผลมาจากการถูกนำไปใช้ในการกราดยิงหมู่ และได้รับการสนับสนุนให้เป็น "ปืนเล็กยาวอเมริกัน" โดยสมาคมปืนเล็กยาวแห่งชาติสหรัฐ ความนิยมส่วนหนึ่งมาจากการจำกัดที่มีผลบังคับใช้อยู่และแผนการจำกัดการครอบครองที่จะมาถึง
ปีไร้ฤดูร้อน

อุณหภูมิเฉลี่ยรอบโลกในช่วงหนึ่งพันปีที่ผ่านมา จะสังเกตเห็นอุณหภูมิที่ลดต่ำลงอย่างผิดปกติไม่นานหลังจากปี ค.ศ. 1800
อุณภูมิผิดปกติของหน้าร้อนปี ค.ศ. 1816 เมื่อเทียบกับสภาวะอากาศระหว่างปี ค.ศ. 1971 ถึงปี ค.ศ. 2000
ปีไร้ฤดูร้อน หรือ ปีแห่งความยากเข็ญ (อังกฤษ: Year Without a Summer หรือ Poverty Year หรือ Year There Was No Summer หรือ Eighteen Hundred and Froze to Death) คือปี ค.ศ. 1816 ซึ่งเป็นปีที่อากาศในช่วงฤดูร้อนผิดจากปกติที่มีผลในการทำลายพืชพันธุ์ธัญญาหารของยุโรปเหนือ, ตะวันออกเฉียงเหนือของสหรัฐอเมริกา และ แคนาดา นักประวัติศาสตร์ จอห์น ดี. โพสต์เรียกช่วงเวลานี้ว่าเป็น “ช่วงเวลาแห่งวิกฤตการณ์อันยากเข็ญครั้งยิ่งใหญ่ครั้งสุดท้ายในโลกตะวันตก”
โดยทั่วไปแล้วก็ถือว่าอากาศที่ผิดปกติมีสาเหตุมาจากปัจจัยหลายอย่างที่รวมทั้งระดับการผันแปรของรังสีบนดวงอาทิตย์ที่ต่ำกว่าปกติมาก และฤดูหนาวที่เกิดจากภูเขาไฟระเบิด เหตุการณ์หลังเกิดจากการระเบิดของภูเขาไฟหลายครั้งที่จบลงด้วยการระเบิดของภูเขาไฟตัมโบราในอินโดนีเซียในปี ค.ศ. 1815 ซึ่งเป็นการระเบิดของภูเขาไฟครั้งที่ใหญ่ที่สุดเท่าที่ทราบในรอบ 1,600 ปี
ดูเพิ่ม

ภัยพิบัติต่อสิ่งแวดล้อม
แหล่งข้อมูลอื่น

Eighteen Hundred and Froze To Death
List of Large Holocene Eruptions (VEI > 4) from the Smithsonian Global Volcanism Program เก็บถาวร 2012-01-17 ที่ เวย์แบ็กแมชชีน
ปีเตอร์, บียอร์น แอนด์ จอห์น

| ปีเตอร์ บียอร์น แอนด์ จอห์น |
| --- | --- |
Peter Bjorn and John
ข้อมูลพื้นฐาน
ที่เกิด: สต็อกโฮล์ม, สวีเดน
แนวเพลง: อินดี้ร็อก
ช่วงปี: 1999 – ปัจจุบัน
ค่ายเพลง: Wichita, Parasol Records, Almost Gold Recordings

สมาชิก: Peter Morén Björn Yttling John Eriksson

เว็บไซต์: peterbjornandjohn.com
ปีเตอร์ บียอร์น แอนด์ จอห์น (อังกฤษ: Peter, Bjorn and John) เป็นศิลปินกลุ่มอินดี้ร็อกจากสวีเดน ก่อตั้งวงที่สต็อกโฮล์ม ในปี 1999 ชื่อวงมาจากชื่อต้นของสมาชิกแต่ละคนคือ Peter Morén (ร้อง, กีตาร์และฮาร์โมนิก้า), Björn Yttling (กีตาร์เบส, คีย์บอร์ดและร้อง) และ John Eriksson (กลอง, เพอร์คัชชันและร้อง)
พวกเขามีผลงานเป็นที่รู้จักกับซิงเกิลในปี 2006 ที่ชื่อ "Young Folks" ที่ได้ร่วมงานกับ Victoria Bergsman แห่งวงเดอะคอนกรีตส์ ซิงเกิลนี้ติดท็อป 20 ในชาร์ทซิงเกิลสหราชอาณาจักร และเพลงยังใช้ประกอบภาพยนตร์ในปี 2008 เรื่อง 21 และนิตยสารเอ็นเอ็มอียังจัดว่าเป็นเพลงที่ดีที่สุดอันดับ 2 ในปี 2006 แพ้เพลง "Over and Over" ของวงฮ็อตชิป
ผลงานเพลง > อัลบั้ม

Peter Bjorn and John (2002)
Falling Out (2005)
Writer's Block (2006) #68 UK, #114 US
Seaside Rock (2008)
Living Thing (March 2009)
Peter Bjorn and John – Gimme Some [2011]
ผลงานเพลง > ซิงเกิล

"Young Folks" (2006) #13 UK, #26 CAN, US #110, US Alternative #22
"Let's Call It Off" (2006) #130 UK
"Objects of My Affection" (2007)
"Nothing to Worry About" (2009)
ผลงานเพลง > อื่น ๆ

Acoustic 07 (2007, V2 Records) - "Young Folks"
ปีเตอร์ ซุนเด

| ปีเตอร์ ซุนเด |
| --- | --- |
ซุนเดเมื่อพ.ศ. 2552
เกิด: ปีเตอร์ ซุนเด โกลมิซอปปิ  (1978-09-13) 13 กันยายน ค.ศ. 1978 (46 ปี) อุดเดอวัลลา ประเทศสวีเดน
ชื่ออื่น: brokep
มีชื่อเสียงจาก: ผู้ร่วมก่อตั้งเดอะไพเรตเบย์ ผู้ก่อตั้ง Flattr ผู้ร่วมก่อตั้งKvittar ผู้ร่วมก่อตั้ง IPREDator
ปีเตอร์ ซุนเด โกลมิซอปปิ (อังกฤษ: Peter Sunde Kolmisoppi) เกิด 13 กันยายน พ.ศ. 2521 นามแฝง โบรค เป็น นักการเมือง ผู้เชี่ยวชาญคอมพิวเตอร์ และโฆษก ที่มีต้นตระกูลจากประเทศนอร์เวย์และประเทศฟินแลนด์ เขาเป็นที่รู้จักในฐานะผู้ร่วมก่อตั้งและอดีตโฆษกของเว็บไซต์เดอะไพเรตเบย์ ซึ่งเป็นเสิร์ชเอนจินบิตทอร์เรนต์ เขาเป็นผู้สนับสนุนความเท่าเทียมและแสดงความกัลวลเกี่ยวกับการรวมตัวของอำนาจในสหภาพยุโรปในบล็อกของเขา ซุนเดได้เข้าร่วม พรรคไพเรตแห่งประเทศฟินแลนด์  (Pirate Party of Finland) อีกด้วย
ชีวิตส่วนตัว

ก่อนการก่อตั้งไพเรตเบย์ ซุนเดทำงานที่บริษัททางการแพทย์เยอรมันขนาดใหญ่แห่งหนึ่ง ในพ.ศ. 2546 เขากลายเป็นสมาชิก Piratbyrån (สำนักงานเดอะไพเรต) ของประเทศสวีเดน ไม่กี่เดือนต่อมา เฟรดริก นีล (Fredrik Neil) และ ก็อตฟรายด์ สวาร์ตโฮล์ม (Gottfried Svartholm) ร่วมกันก่อตั้งเดอะไพเรตเบย์ โดยมีซุนเดเป็นโฆษก เขาทำงานเป็นโฆษกของเดอะไพเรตเบย์จนพ.ศ. 2542 (สามปีหลังจากที่สิทธิความเป็นเจ้าของเว็บไซต์ถูกโอนให้รีเซอร์เวลล่า (Reservella) ในเดือนสิงหาคม พ.ศ. 2554 ซุนเดและผู้ร่วมก่อตั้งไพเรตเบย์อย่าง เฟรดริก นีล เปิดตัวเว็บไซต์แชร์ไฟล์ที่ชื่อว่าเบย์ไฟล์ส์ (BayFiles) ซึ่งมีเป้าหมายในการแชร์อย่างถูกกฎหมาย ซุนเดเป็นวีแกน และพูดภาษาสวีเดน ฟินแลนด์ นอร์เวย์ อังกฤษ และเยอรมัน
ปีเตอร์ ซุนเด ลงสมัครในการเลือกตั้งพ.ศ. 2557 ของรัฐสภายุโรปในพรรคไพเรตแห่งประเทศฟินแลนด์
ในวันที่ 31 พฤษภาคม พ.ศ. 2557 ไม่กี่วันหลังการเลือกตั้งรัฐสภายุโรป และเป็นเวลา 8 ปีพอดีที่ตำรวจบุกยึดระบบเซิร์ฟเวอร์ของเดอะไพเรตเบย์ ซุนเดถูกจับกุมตัวในฟาร์มในเมืองมัลเมอ และถูกจำคุกในคดีของไพเรตเบย์ เขาถูกปล่อยตัว 5 เดือนต่อมาหลังถูกจำคุกเป็นเวลา 2 ใน 3 ของโทษที่มีระยะเวลาแปดเดือน
คดีไพเรทเบย์

ในวันที่ 31 มกราคม พ.ศ. 2541 ผู้ดำเนินการเดอะไพเรตเบย์ ซึ่งมี ซุนเด, เฟรดริก นีล, ก็อตฟรายด์ สวาร์ตโฮล์ม, และ คาร์ล ลุนด์สตอม (Carl Lundström) ผู้เป็นกรรมการผู้จัดการของผู้ให้บริการอินเทอร์เน็ตเจ้าเก่าของเดอะไพเรทเบย์ ถูกฟ้องด้วยข้อหา "ช่วยเหลือ [ผู้อื่น] ในการละเมิดลิขสิทธิ์" คดีเริ่มเมื่อ 16 กุมภาพันธ์ พ.ศ. 2542 ในวันที่ 17 เมษายน ปีเดียวกัน ซุนเดและจำเลยคนอื่นถูกพบว่ามีความผิดฐาน "ให้ความช่วยเหลือในการทำให้ข้อมูลละเมิดลิขสิทธ์เข้าถึงได้" ในศาลเขตกรุงสต็อกโฮล์ม จำเลยแต่ละคนมีโทษจำคุกไม่เกินหนึ่งปีและต้องจ่ายค่าปรับร่วมกันถึง 30 ล้านโครนา หรือเท่ากับประมาณ 130 ล้านบาท หลังคำตัดสินได้มีการจัดงานแถลงข่าวซึ่งซุนเดทำการเซ็นหนังสือยอมรับสภาพหนี้และบอกว่าเขาจะจ่ายค่าเสียหายทั้งหมด และยังเพิ่มเติมอีกว่า "ถึงผมจะมีเงิน ผมก็จะเผาทุกอย่างที่เป็นของผม และจะไม่ให้แม้แต่ขี้เถ้าแก่พวกเขา พวกเขาจะหยิบมันขึ้นมาเองก็ได้ นั่นคือความเกลียดวงการสื่อของผม"
บางส่วนของบทสัมภาษณ์กับซุนเดที่พูดถึงลิขสิทธิ์ อินเทอร์เน็ต และวัฒนธรรม พบได้ในภาพยนตร์สารคดีในพ.ศ. 2550 ที่ชื่อว่า Steal This Film และสารคดีพ.ศ. 2556 TPB AFK
Flattr

Flatter คือ ระบบไมโครเพย์เมนต์ก่อตั้งโดย ซุนเด และ ไลนัส โอลซัน (Linus Olson) ซึ่งทำให้ผู้เยี่ยมชมเว็บไซต์สามารถบริจาคเงินจำนวนน้อยให้ผู้พัฒนาเว็บไซต์ โดนการคลิดปุ่ม "Flattr this" ในเดือนกุมภาพันธ์ พ.ศ. 2553 ขณะประกาศเกี่ยวกับโครงการ ซุนเดอธิบายว่า "เงินที่คุณจ่ายในแต่ละเดือนจะถูกแบ่งไปยังปุ่มที่คุณคลิกในแต่ละเดือนในปริมาณเท่าๆ กัน เราอยากส่งเสริมให้ผู้คนแบ่งปันเงินเช่นเดียวกับเนื้อหา" Flattr เองเก็บค่าบริการในปริมาณ 10%
หลังการเปิดตัวของวิกิลีกส์ บริษัทอย่าง วีซ่า มาสเตอร์การ์ด เพย์พอล และมันนี่บุกเกอร์ ทำการบล็อกเงินบริจาคและเงิยที่ถูกโอนเข้าเว็บไซต์วิกิลีกส์ ทว่า Flattr ยังคงอนุญาตให้บริจาคเงินไปยังวิกิลีกส์ได้ ซุนเดกล่าวว่า "พวกเรา [Flattr] คิดว่างานของพวกเขาคือสิ่งที่มีความต้องการและหากเราสามารถช่วยเขาได้แม้แต่นิด เราก็จะทำ"
ดูเพิ่ม

อเล็กซานดรา เอลบัคยาน
เดอะไพเรตเบย์
แหล่งข้อมูลอื่น

ปีเตอร์ ซุนเด ที่เอกซ์ (ทวิตเตอร์)
The Story Of The Pirate Bay (Swedish)
"It’s Evolution, Stupid" Peter Sunde (Co-Founder, The Pirate Bay) - Wired, Column (02/10/2012)
ปึงซีเง็ก เผาเล่งเน่ยยี่

| ปึงซีเง็ก เผาเล่งเน่ยยี่ |
| --- | --- |
กำกับ: ริงโก ลาม
เขียนบท:   นัม หยิน  หว่อง หวันเจย 
อำนวยการสร้าง: ฉีเคอะ
นักแสดงนำ:   วิลลี่ ฉี  คาร์แมน หลี่ 
กำกับภาพ: เก้า จื่ออี๋
ดนตรีประกอบ: มัก ฉุนหัง
บริษัทผู้สร้าง: DLO Films Production Limited 
วันฉาย:   26 มีนาคม ค.ศ. 1994 (1994-03-26) (ฮ่องกง) 
ประเทศ: ฮ่องกง
ภาษา: จีน
ทำเงิน: 1,819,697 ดอลล่าร์ฮ่องกง
ปึงซีเง็ก เผาเล่งเน่ยยี่ (อังกฤษ: Burning Paradise จีน: 火燒紅蓮寺) เป็นภาพยนตร์แอคชั่นสัญชาติฮ่องกงที่ออกฉายในปี ค.ศ. 1994 กำกับโดย ริงโก้ ลาม ภาพยนตร์เรื่องนี้มีเนื้อหาเกิดขึ้นในสมัยราชวงศ์ชิง
นักแสดง

วิลลี่ ฉี (ฉี เทียนเฉิง) รับบท ปึงซีเง็ก
หยาง เฉิง รับบท หง ซีกวน
แหล่งข้อมูลอื่น

ปึงซีเง็ก เผาเล่งเน่ยยี่ ที่อินเทอร์เน็ตมูวีเดตาเบส
ปีเตอร์ สกิลลิง

ดร. ปีเตอร์ สกิลลิง (อังกฤษ: Peter Skilling) เป็นนักปราชญ์พระพุทธศาสนาชาวแคนาดาที่มาปักหลักอยู่ในประเทศไทยไม่น้อยกว่า 30 ปี  เป็นผู้ชำนาญทั้งพระไตรปิฎกภาษาบาลี, สันสกฤตและทิเบต  เชี่ยวชาญทั้งภาษาอังกฤษ ฝรั่งเศสและเยอรมัน
การศึกษา

ดร. ปีเตอร์ สกิลลิง สำเร็จปริญญาเอกด้านบูรพคดีศึกษา จากมหาวิทยาลัยปารีส ประเทศฝรั่งเศส โดยเขียนวิทยานิพนธ์ออกมาได้คะแนนระดับดีมาก
เกียรติคุณ

บทความของ ดร. ปีเตอร์ เป็นที่นิยมอ่านกันอย่างแพร่หลาย ในเวลาเดียวกัน ดร. ปีเตอร์ ยังได้รับเชิญไปบรรยายที่สถาบันการศึกษาชั้นนำของโลกหลายแห่ง อาทิ มหาวิทยาลัยออกซฟอร์ด มหาวิทยาลัยปารีส มหาวิทยาลัยฮาร์วาร์ด มหาวิทยาลัยสแตนฟอร์ด มหาวิทยาลัยแคลิฟอร์เนีย เบิร์กลีย์ บทความของท่านมีตีพิมพ์แพร่หลายในวารสารพระพุทธศาสนาชั้นนำของโลก อาทิ Journal of the Pali Text Society, Journal of the American Oriental Society, Bulletin of the School of Oriental and African Studies, Buddhist Studies Review, Indo-Iranian Journal, etc. ดร. ปีเตอร์ เป็นนักวิชาการไม่กี่คนในโลกที่ชำนาญด้าน พระพุทธศาสนาในเอเชียตะวันออกเฉียงใต้
ตำแหน่งหน้าที่การงานในปัจจุบัน

ดร. ปีเตอร์ เคยเป็นนักวิจัยสมาคมบาลีปกรณ์ เคยบวชเป็นพระที่วัดเบญจมบพิตรดุสิตวนาราม มีผลงานการนำเสนอบทความวิจัย ณ สถาบันการศึกษาชั้นนำของโลกต่างๆ ไม่น้อยกว่า 300 ชิ้น ปัจจุบัน
เป็นนักวิจัยสถาบันวิจัยภาษาบาลีลุมพินี (Lumbini Research Institute) ประเทศเนปาล
เป็นตัวแทน สมาคมบาลีปกรณ์ ในประเทศไทย
เป็นผู้ก่อตั้ง โครงการอนุรักษ์คัมภีร์ใบลานเก่าในประเทศไทย (Project for the Fragile Palmleafs Manuscripts Preservation)
เป็นอาจารย์พิเศษ บรรยายพระพุทธศาสนาแบบทิเบต ที่ คณะอักษรศาสตร์ จุฬาลงกรณ์มหาวิทยาลัย
เป็นนักวิจัยประจำสถาบันวิจัยตะวันออกไกลของฝรั่งเศส(l'École française d'Extrême-Orient) ประเทศฝรั่งเศส
ที่พักอาศัย

ปัจจุบัน มีบ้านพักอยู่ในประเทศไทยอย่างถาวร ที่จังหวัดนนทบุรี
ปีเตอร์ เวียร์

| ปีเตอร์ เวียร์ |
| --- | --- |
เวียร์ ในปี 2011
เกิด: ปีเตอร์ ลินด์เซย์ เวียร์  (1944-08-21) 21 สิงหาคม ค.ศ. 1944 (80 ปี) ซิดนีย์, รัฐนิวเซาท์เวลส์, ออสเตรเลีย
อาชีพ: ผู้ผลิตภาพยนตร์
ปีปฏิบัติงาน: 1967–ปัจจุบัน
คู่สมรส: เวนดี้ สติตส์ (สมรส 1966)
บุตร: 2
ลายมือชื่อ

ปีเตอร์ ลินด์เซย์ เวียร์ (อังกฤษ: Peter Lindsay Weir) เกิดเมื่อวันที่ 21 สิงหาคม ค.ศ. 1944 เป็นผู้ผลิตภาพยนตร์ชาวออสเตรเลีย
เขาเป็นผู้นำในขบวนการภาพยนตร์ออสเตรเลียนิวเวฟ (1970–1990) กับภาพยนตร์ต่างๆ เช่นภาพยนตร์ดราม่าลึกลับซ่อนเงื่อนเรื่อง ปิกนิก แอท แฮงกิ้ง ร็อก (1975) ภาพยนตร์ระทึกขวัญเหนือธรรมชาติ เดอะ ลาสต์ เวฟ (1977) และภาพยนตร์ดราม่าประวัติศาสตร์ กัลลิโพลี: ศึกแกลลิโปลี (1981) จุดเริ่มต้นของอาชีพแรกของเวียร์คือการผลิตบริษัทข้ามชาติมูลค่า 6 ล้านดอลลาร์ ปีทมิฬแผ่นดินเพลิง (1983)
หลังจากความสำเร็จของ ปีทมิฬแผ่นดินเพลิง, เวียร์ได้กำกับภาพยนตร์ที่หลากหลายของอเมริกาและต่างประเทศที่ครอบคลุมประเภทส่วนใหญ่—ภาพยนตร์ยอดนิยมหลายเรื่องที่ทำรายได้ทะลุบ็อกซ์ออฟฟิศรวมถึงภาพยนตร์ที่ได้รับการเสนอชื่อชิงรางวัลออสการ์เช่นภาพยนตร์ระทึกขวัญ วิทเนส: ผมเห็นเขาฆ่า (1985) ภาพยนตร์ดราม่า ครูครับ เราจะสู้เพื่อฝัน (1989) ภาพยนตร์โรแมนติกคอมเมดี้ กรีน การ์ด (1990) ภาพยนตร์นิยายวิทยาศาสตร์สังคมคอมเมดี้-ดราม่า ชีวิตมหัศจรรย์ ทรูแมน โชว์ (1998) และมหากาพย์ภาพยนตร์ประวัติศาสตร์ดราม่า ผู้บัญชาการล่าสุดขอบโลก (2003) สำหรับผลงานของเขาในภาพยนตร์ห้าเรื่องนี้ เวียร์ได้รับการเสนอชื่อชิงรางวัลออสการ์ถึงหกครั้งในฐานะ ผู้กำกับ, นักเขียนบท หรือ ผู้อำนวยการสร้าง
ผลงานภาพยนตร์

| ปี | เรื่อง | ตำแหน่ง> ผู้กำกับ | ตำแหน่ง> เขียนบท | ตำแหน่ง> ผู้อำนวยการสร้าง | หมายเหตุ |
| --- | --- | --- | --- | --- | --- |
| 1969 | แมน ออน อะ กรีน ไบค์ | ใช่ | ใช่ | ไม่ | ภาพยนตร์โทรทัศน์ |
| 1971 | ทรี ทู โก | ใช่ | ใช่ | ไม่ | ตอน "ไมเคิล" |
| 1971 | โฮมสเดล | ใช่ | ใช่ | ไม่ |  |
| 1973 | วอทเอเวอร์ แฮปปี้เนส ทู กรีน แวลลีย์? | ใช่ | ใช่ | ไม่ | ภาพยนตร์สารคดี |
| 1974 | เดอะ คาร์ แธท เอท ปารีส | ใช่ | ใช่ | ไม่ |  |
| 1975 | ปิกนิก แอท แฮงกิ้ง ร็อก | ใช่ | ไม่ | ไม่ |  |
| 1977 | เดอะ ลาสต์ เวฟ | ใช่ | ใช่ | ไม่ |  |
| 1979 | เดอะ พลัมเบอร์ | ใช่ | ใช่ | ไม่ | ภาพยนตร์โทรทัศน์ |
| 1981 | กัลลิโพลี: ศึกแกลลิโปลี | ใช่ | ใช่ | ไม่ |  |
| 1982 | ปีทมิฬแผ่นดินเพลิง | ใช่ | ใช่ | ไม่ |  |
| 1985 | วิทเนส: ผมเห็นเขาฆ่า | ใช่ | ไม่ | ไม่ |  |
| 1986 | เดอะ มอสคิวโต้ โคสต์: สวรรค์ดงดิบ | ใช่ | ไม่ | ไม่ |  |
| 1989 | ครูครับ เราจะสู้เพื่อฝัน | ใช่ | ไม่ | ไม่ |  |
| 1990 | กรีน การ์ด | ใช่ | ใช่ | ใช่ |  |
| 1993 | เฟียร์เลส: วินาทีฉุดมฤตยู | ใช่ | ไม่ | ไม่ |  |
| 1998 | ชีวิตมหัศจรรย์ ทรูแมน โชว์ | ใช่ | ไม่ | ไม่ |  |
| 2003 | ผู้บัญชาการล่าสุดขอบโลก | ใช่ | ใช่ | ใช่ |  |
| 2010 | แหกค่ายนรกหนีข้ามแผ่นดิน | ใช่ | ใช่ | ใช่ |  |
ผลตอบรับ

ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 13 เรื่องของ ปีเตอร์ เวียร์
| ปี | เรื่อง | รอตเทนโทเมโทส์ | เมทาคริติก | เมทาคริติก | ทุนสร้าง | รายได้ทั่วโลก |
| --- | --- | --- | --- | --- | --- | --- |
| 1974 | เดอะ คาร์ แธท เอท ปารีส |  60% (6.21/10) (15 รีวิว) | — | — | $250,000 | — |
| 1975 | ปิกนิก แอท แฮงกิ้ง ร็อก |  95% (8.42/10) (37 รีวิว) |  | 81 (15 รีวิว) | $280,000 | $3,382,361 |
| 1977 | เดอะ ลาสต์ เวฟ |  81% (7.4/10) (16 รีวิว) | — | — | $520,000 | $1,676,250 |
| 1981 | กัลลิโพลี: ศึกแกลลิโปลี |  91% (7.96/10) (44 รีวิว) |  | 65 (6 รีวิว) | $1,800,000 | $13,232,587 |
| 1982 | ปีทมิฬแผ่นดินเพลิง |  88% (7.82/10) (32 รีวิว) |  | 65 (9 รีวิว) | $3,800,000 | $12,078,575 |
| 1985 | วิทเนส: ผมเห็นเขาฆ่า |  93% (8.12/10) (40 รีวิว) |  | 76 (14 รีวิว) | $12,000,000 | $68,706,993 |
| 1986 | เดอะ มอสคิวโต้ โคสต์: สวรรค์ดงดิบ |  76% (6.42/10) (21 รีวิว) |  | 49 (12 รีวิว) | $25,000,000 | $14,302,779 |
| 1989 | ครูครับ เราจะสู้เพื่อฝัน |  84% (7.28/10) (57 รีวิว) |  | 79 (14 รีวิว) | $16,400,000 | $235,860,116 |
| 1990 | กรีน การ์ด |  60% (5.45/10) (30 รีวิว) |  | 58 (17 รีวิว) | $12,500,000 | $29,888,235 |
| 1993 | เฟียร์เลส: วินาทีฉุดมฤตยู |  85% (7.81/10) (39 รีวิว) | — | — | $20,000,000 | $6,995,302 |
| 1998 | ชีวิตมหัศจรรย์ ทรูแมน โชว์ |  94% (8.45/10) (126 รีวิว) |  | 90 (30 รีวิว) | $60,000,000 | $264,118,201 |
| 2003 | ผู้บัญชาการล่าสุดขอบโลก |  85% (7.61/10) (217 รีวิว) |  | 81 (42 รีวิว) | $150,000,000 | $211,622,535 |
| 2010 | แหกค่ายนรกหนีข้ามแผ่นดิน |  74% (6.8/10) (137 รีวิว) |  | 66 (33 รีวิว) | $30,000,000 | $24,172,201 |
| เฉลี่ย และ รวม | เฉลี่ย และ รวม |  82% (7.37/10) | 71 | 71 | $332.6 ล้าน | $886,036,135 |
0–59% คำวิจารณ์ที่นักวิจารณ์ไม่ชอบ  60–74% คำวิจารณ์ที่นักวิจารณ์ชอบ  75–100% คำวิจารณ์ที่นักวิจารณ์ชอบมาก
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก
$ ดอลลาร์สหรัฐ
แหล่งข้อมูลอื่น

ปีเตอร์ เวียร์ ที่อินเทอร์เน็ตมูวีเดตาเบส
ปุ่มกระดูกซี่โครง

| ปุ่มกระดูกซี่โครงของกระดูกไหปลาร้า  (Costal tuberosity of clavicle) |
| --- | --- |
ภาพวาดกระดูกไหปลาร้าด้านซ้าย แสดงจุดเกาะของกล้ามเนื้อและเอ็น มุมมองจากด้านล่าง (ปุ่มกระดูกซี่โครงอยู่ตรงกลางภาพทางซ้าย)
รายละเอียด
ตัวระบุ
ภาษาละติน: impressio ligamenti costoclavicularis, tuberositas costalis claviculae
TA98: A02.4.02.009
TA2: 1176
FMA: 75811
ศัพท์ทางกายวิภาคของกระดูก[แก้ไขบนวิกิสนเทศ]
ในส่วนใกล้กลางลำตัวของกระดูกไหปลาร้ามีบริเวณเป็นพื้นผิวขรุขระ ที่เรียกว่า ปุ่มกระดูกซี่โครง (อังกฤษ: costal tuberosity) มักมีความยาวมากกว่า 2 เซนติเมตร เป็นจุดเกาะของเอ็นคอสโตคลาวิคิวลาร์ (costoclavicular ligament) ซึ่งยึดระหว่างจุดนี้และกระดูกอ่อนของกระดูกซี่โครงชิ้นที่ 1
ปัญหาการแต่งงานที่มีเสถียรภาพ

ปัญหาการแต่งงานที่มีเสถียรภาพ (อังกฤษ: stable marriage problem)  คือปัญหาในวิชาคณิตศาสตร์ เศรษฐศาสตร์ และวิทยาการคอมพิวเตอร์ ที่เกี่ยวข้องกับการจับคู่ที่เสถียรระหว่างสมาชิกของกลุ่มสองกลุ่มที่มีขนาดเท่าๆ กัน โดยที่สมาชิกแต่ละคนมีลำดับความต้องการคู่ของตัวเอง ความเสถียรในที่นี้หมายถึง ในผลของการจับคู่ จะต้องไม่มีสถานการณ์ที่มีสมาชิกคู่หนึ่งจากแต่ละกลุ่ม ต่างฝ่ายต่างต้องการที่จะจับคู่กันเองมากกว่าคู่ที่ได้รับในผลของการจับคู่นั้น
ปัญหานี้เรียกกันทั่วไปว่าปัญหาการแต่งงานที่มีเสถียรภาพ จากวิธีอธิบายปัญหาทางคณิตศาสตร์ที่ใช้ตัวอย่างเป็นการจับคู่แต่งงานระหว่างฝ่ายชายและฝ่ายหญิง ในบทความของเดวิด เกล และ ลอยด์ แชปลีย์
ปัญหาการจับคู่และอัลกอริทึมของเกลและแชปลีย์ ได้รับการนำมาใช้วางระบบจับคู่หลายอย่าง เช่น การรับนักเรียนในสถาบันการศึกษา การจับคู่ระหว่างนักศึกษาแพทย์กับโรงพยาบาล เป็นต้น
ที่มาของปัญหา

ในค.ศ. 1962 เดวิด เกล และ ลอยด์ แชปลีย์ นักคณิตศาสตร์ และนักเศรษฐศาสตร์ชาวอเมริกัน ได้ทำการพิสูจน์ว่า  ทุกๆ ครั้งที่มีจำนวนของฝ่ายชาย และฝ่ายหญิงเท่ากัน จะสามารถแก้ปัญหาการแต่งงานที่มีเสถียรภาพได้เสมอ  โดยพวกเขาได้ทำการเสนอขั้นตอนวิธี ที่ชื่อว่า ขั้นตอนวิธีของเกล-แชปลีย์เพื่อแก้ปัญหาดังกล่าว
ผลเฉลยของปัญหาที่คิดค้นโดย เดวิด เกล และ ลอยด์ แชปลีย์

ขั้นตอนวิธีของเกล-แชพลีย์ จะใช้วงวนสำหรับการดำเนินการตามขั้นตอนวิธี  โดยที่ฝ่ายชายที่ยังไม่ได้ทำ"การหมั้น"กับฝ่ายหญิง ทำการเลือกฝ่ายหญิงที่ตนหมายปองมากที่สุด และเป็นคนที่เขายังไม่ได้เลือกมาก่อน โดยที่ฝ่ายหญิงแต่ละคนนั้นทำการพิจารณาเลือกฝ่ายชายที่ทำการเลือกเธอแต่ละคน  และบอกว่าผู้ใดที่เธอพึงพอใจมากที่สุด  โดยการ ตอบตกลง สำหรับคนที่เธอเลือก และ ปฏิเสธ กับทุกคนที่เธอไม่ได้เลือก  จากนั้นฝ่ายหญิงจะตอบรับ"การหมั้น"จากฝ่ายชายที่ตนเลือกไว้ชั่วคราว  ซึ่งจะสามารถคิดเป็นขั้นตอนวิธีได้ดังนี้
ในการวนซ้ำครั้งแรกนั้น จะประกอบไปด้วยขั้นตอนดังนี้
ฝ่ายชายที่ยังไม่ได้ทำการหมั้นแต่ละคนเลือกผู้หญิงที่ตนหมายปองมากที่สุด
ฝ่ายหญิงแต่ะละคน ตอบตกลง กับฝ่ายชายที่เลือกเธอ และเป็นคนที่เธอหมายปองมากที่สุดด้วยการหมั้นชั่วคราว และ ปฏิเสธ กับฝ่ายชายคนอื่น ๆ ที่เธอไม่ได้หมายปอง
ในการวนซ้ำรอบถัด ๆ มา จะประกอบไปด้วยขั้นตอนดังนี้
ฝ่ายชายที่ยังไม่ได้ทำการหมั้นแต่ละคนเลือกผู้หญิงที่ตนหมายปองมากที่สุด  ที่ยังไม่ได้เลือกมาก่อนในรอบก่อนหน้านี้  โดยไม่ต้องคำนึงถึงว่าฝ่ายหญิงจะมีคู่หมั้นอยู่แล้ว
ฝ่ายหญิงแต่ะละคน ตอบตกลง กับฝ่ายชายที่เลือกเธอ และเป็นคนที่ที่เธอหมายปองมากที่สุด และปฏิเสธคนที่เหลือ (รวมทั้งฝ่ายชายที่ตนทำการหมั้นไว้ชั่วคราวด้วย ถ้าเธอพึงพอใจฝ่ายชายที่เลือกเธอรอบนี้มากกว่าคู่หมั้นชั่วคราวของเธอ)
ขั้นตอนวิธี > ข้อมูลนำเข้า และผลลัพธ์

ข้อมูลนำเข้า: เซตของผู้ชาย n คน และผู้หญิง n คน โดยที่แต่ละคนมิรายชื่อของบุคคลที่ตนหมายปอง
ผลลัพธ์ : เซตของคู่สมรสที่มีเสถียรภาพ ระหว่างฝ่ายชายและฝ่ายหญิง